15.7.82 De Europæiske Fællesskabers Tidende Nr. C 178/1 
II 
(Forberedende retsakter) 
DET ØKONOMISKE OG SOCIALE UDVALG 
Udtalelse om meddelelse fra Kommissionen til Rådet om fremskrivningerne af de sociale 
udgifter og deres finansiering på mellemlang sigt 
Den tekst, som har været genstand for udtalelsen, er endnu ikke offentliggjort i De 
Europæiske Fællesskaber Tidende. 
A. UDTALELSENS JURIDISKE GRUNDLAG 
Rådet besluttede den 1. december 1981 i medfør af artikel 198 i traktaten om opret­
telse af Det europæiske økonomiske Fællesskab at høre Det økonomiske og sociale 
Udvalg om det nævnte emne. 
B. DET ØKONOMISKE OG SOCIALE UDVALGS UDTALELSE 
Det økonomiske og sociale Udvalg vedtog på sin 197. plenarforsamling, afholdt i 
Bruxelles den 28. og 29. april 1982, sin udtalelse om det nævnte emne. 
Udtalelsens ordlyd er følgende: 
DET ØKONOMISKE OG SOCIALE UDVALG 
HAR — 
under henvisning til traktaten om oprettelse af Det 
europæiske økonomiske Fællesskab, særlig arti­
kel 198, 
under henvisning til anmodning af 1. december 
1981 fra Rådet for De europæiske Fællesskaber om 
Udvalgets udtalelse om meddelelse fra Kommissio­
nen til Rådet om fremskrivningerne af de sociale 
udgifter og deres finansiering på mellemlang sigt, 
under henvisning til beslutning truffet af Udvalgets 
præsidium den 14. december 1981 om at pålægge 
Afdelingen for sociale anliggender at udarbejde 
udtalelse og beretning om meddelelsen, 
under henvisning til udtalelse fra Afdelingen for 
sociale anliggender af 15. april 1982, 
under henvisning til mundtlig beretning aflagt af 
ordføreren, Gwilym Davies, under henvisning til forhandlingerne på den 197. 
plenarforsamling af 28. og 29. april 1982 — 
VEDTAGET FØLGENDE UDTALELSE 
enstemmigt: 
1. I stedet for at udarbejde et tredje europæisk 
socialbudget foreslår Kommissionen i lyset af 
begrænsningerne og manglerne i de to socialbudget­
ter et nyt arbejdsprogram for mellemfristede frem­
skrivninger af de sociale udgifter og deres finansie­
ring gældende for de kommende fire år. Kommissio­
nen agter at koncentrere sig om at udarbejde en 
række korte årlige rapporter, der vil blive suppleret 
af to detaljerede socialpolitiske analyser. Disse for­
slag imødegår i væsentlig udstrækning den kritik der 
er blevet rettet mod socialbudgetterne, samtidig med 
at de holder fast ved socialbudgettets grundlæg­
gende principper. Udvalget støtter generelt og med 
forbehold af nedennævnte bemærkninger disse for-
Nr. C 178/2 De Europæiske Fællesskabers Tidende 15.7.82 
slag, og betragter dem som et positivt arbejdsgrund­
lag for de næste fire år. 
2. Et af formålene med de foreslåede årlige rap­
porter er at give en oversigt over de mellemfristede 
tendenser i »udgifter og indtægter for de væsentlig­
ste områder af den sociale tryghed«. De pågældende 
områder er ikke defineret i dokumentet, men Udval­
get går ud fra, at rapporterne vil omfatte alle 
væsentlige dele af de tidligere socialbudgetter. 
3.1. Det forelås, at oplysningerne om nettoind­
komster hos typiske husstande i forskellige situatio­
ner — sygdom, alderdom, arbejdsløshed — og hos 
familier med hjemmeboende børn sammenholdes 
med nettolønindtægten. Hvis forslaget indebærer, at 
der foretages en sammenligning af en husstands 
samlede indkomst inklusive socialydelser og en gen­
nemsnitlig arbejdstagers nettolønindtægter, er der 
ikke tale om en sammenligning af to ens størrelser. 
Udvalget anmoder Kommissionen om at anvende et 
mere realistisk sammenligningsgrundlag. 
3.2. Udvalget anbefaler, at der foretages sammen­
ligninger både på grundlag af nettotal og bruttotal. 
3.3. Oplysninger, der kun omfatter indkomster, 
kan være misvisende, da visse behov ikke blot dæk­
kes ved hjælp af kontantbeholdninger, der giver 
adgang til tjenesteydelser, men også ved hjælp af 
naturalieydelser. Udvalget henstiller derfor, at der 
ydes en effektiv indsats for, at der både indhentes 
oplysninger om naturalieydelser, specielt familie­
ydelser, og oplysninger om periodiske indtægter. 
3.4. Det står ikke klart, hvortil Kommissionen 
agter at anvende oplysningerne om nettoindkom­
sten for »typiske husstande i forskellige behovssitua­
tioner«. Udvalget erindrer om, at Ekspertudvalget 
for social tryghed har udarbejdet en case study om 
»Socialsikringsydelser til varigt handicappede i otte 
af Fællesskabets medlemslande«; det er en analyse 
af samme art, hvori socialsikringsydelserne til han­
dicappede blev sammenlignet. Udvalget forelagde 
analysen for Kommissionen i april 1981, men det 
afventer stadig en reaktion fra Kommissionen. 
4. Udvalget støtter forslaget om at indsamle oplys­
ninger om boliger og erhvervsuddannelse for 
voksne, specielt da behovet for sådanne oplysninger 
allerede blev omtalt i retningslinjerne for det andet 
socialbudget. Men Udvalget understreger ligeledes 
nødvendigheden af at forbedre indsamlingen af 
oplysninger om sociale tjenesteydelser, som er et 
forsømt område inden for socialpolitikken, og lige­
ledes om uddannelse eller uddannelsesspørgsmål. 5.1. Udvalget henstiller, at de detaljerede analyser 
ikke blot koncentrer sig om sammenligninger af ind­
tægter og udgifter, men også beskæftiger sig med 
foranstaltninger og udviklingen på det socialpoliti­
ske område på et så bredt grundlag som muligt. 
5.2. Udvalget håber, at dets udtalelser samt 
Europa-Parlamentets henstillinger vil få indflydelse 
på valget af de kommende handlingspolitiske analy­
ser. 
5.3. Der er ca. 11 mio. registrerede arbejdsløse i 
Fællesskabet. Dette tal omfatter ikke det store antal 
andre arbejdsløse som f.eks. gifte kvinder (i nogle 
lande) og unge, der netop har afsluttet deres skole­
gang, og som derfor ikke modtager arbejdsløsheds­
understøttelse. Det omfatter selvfølgelig heller ikke 
dem, der havde været arbejdsløse, hvis de ikke 
havde ladet sig førtidspensionere. Da problemet er 
meget alvorligt, og da der ikke kan ventes en løsning 
på dette i den nærmeste fremtid, henstiller Udval­
get, at der blandt analyserne indgår (l) en vurdering 
af de makro-økonomiske omkostninger og sociale 
virkninger i forbindelse med arbejdsløshed og dens 
betydning for enkeltpersoner og familier og (2) en 
sammenligning af de enkelte medlemsstaters ydelser 
til arbejdsløse, så at man kan arbejde videre på 
grundlag af de mest positive erfaringer. 
6.1. I en tid hvor nationale økonomier har nul­
vækst eller en lav vækstrate og offentlige udgifter 
reduceres i mange lande, og hvor der opstår konflik­
ter i forbindelse med anvendelsen af midlerne, må 
der sættes ind på at finde en løsning på, hvordan 
udgifterne til sociale foranstaltninger skal finansie­
res, og hvilken finansieringsmetode, der kan sikre 
den bedst mulige udnyttelse af midlerne til sociale 
udgifter, uden at dette får en uheldig indflydelse på 
beskæftigelsesmulighederne. I sin meddelelse angi­
ver Kommissionen hverken, hvordan de sociale 
udgifter skal administreres eller finansieres. Kom­
missionsmedlem Richard, som har ansvaret for de 
socialpolitiske anliggender, har imidlertid i en rede­
gørelse over for Udvalgets afdeling for sociale anlig­
gender den 11. februar 1982 erklæret, at proble­
merne omkring den sociale sikring og navnlig finan­
sieringen heraf vil blive genstand for et memoran­
dum fra Kommissionen i den nærmeste fremtid. 
6.2. Man kunne fremføre, at socialbudgettet eller 
dets efterfølger ikke er det mest velegnede udgangs­
punkt for en debat om finansieringen af socialsik­
ringsydelser. Tilsyneladende har Kommissionen 
allerede taget sagen op; hvis det forholder sig såle­
des, har Udvalget ingen forudsætninger for at 
bedømme, om Kommissionens sagsbehandling er 
rimelig. Da problemet er meget vigtigt, finder 
15.7.82 De Europæiske Fællesskabers Tidende Nr. C 178/3 
Udvalget det rigtigt at henlede opmærksomheden 
på, at det ikke behandles i Kommissionsdokumen-
tet. 
7. Udvalget konstaterer, at Kommissionen vil 
sende de årlige rapporter til medlemsstaternes rege­ringer og de europæiske institutioner. Udvalget hen­
stiller, at rapporterne gøres tilgængelige for en større 
kreds og tilsendes de specialiserede forskningsinsti­
tutter og universitetsinstitutter med socialpolitik 
eller sociale spørgsmål som speciale, samt at der stil­
les midler til rådighed herfor. 
Bruxelles, den 28. april 1982. 
Formandfor 
Det økonomiske og sociale Udvalg 
Tomas ROSE INGRAVE